Előadásunk és dolgozatunk témája Georg Philipp Telemann a-moll szvitje (TWV 55:a2). A szvitből három tételt adunk elő, elsőként az Air á l'italient, majd a Passepied című tételt, végül a Réjouissance-t. Interpretációnkban e három tételt fuvolán (Huszár Viktória) és zongorán (Kanyar Adrienn) szólaltatjuk meg. A mű eredetileg Flautora és vonószenekarra íródott, így előadásunkat igyekeztünk ennek megfelelően alakítani, kibővítve a modern hangszertechnika lehetőségeivel.

Alapkoncepciónk, hogy a barokk zene sokkal könnyedebb és emberibb, mint ahogy manapság elképzeljük, épp ezért játékos improvizációkkal, artikulációkkal és dinamikai effektekkel színesítjük a művet előadásunk során.

Másik fontos alaptételünk a korhűség előtérbe helyezése a szöveghűséggel szemben. Az utóbb említett improvizációkkal is ezt szeretnénk tükrözni.

Fontosnak tartottuk továbbá, hogy a könnyed előadás ellenére magas minőséget és intelligenciát sugározzon interpretációnk, a virtuóz részeknél értelemmel és következetességgel töltsük meg előadásunkat.

Ezen alapelveket magas empirikus érzékenységgel párosítva emlékezetes előadást szeretnénk nyújtani minden jelenlévő számára.

